# ***Csanytelek Község Önkormányzata Jegyzőjétől***





*6647 Csanytelek, Volentér János tér 2.*

## *🖀: 63/578-512, 06/20/3142365 Email: jegyzo@csanytelek.hu*

CS/1320-1/2025.

**E l ő t e r j e s z t é s**

**Csanytelek Község Önkormányzata Képviselő-testülete 2025. júniusi ülésére**

**Tárgy:**  *Csanytelek Község Önkormányzata Polgármester illetménye és költségtérítése összege megváltoztatása*

**Tisztelt Képviselő-testület!**

Emlékeztetem Önöket arra, hogy a Képviselő-testület idei évi alakuló ülésén 1473-4/2024. iktatószám alatt általam kiadott előterjesztésben részletezettek alapján a Képviselő-testület a 44/2024. (X. 11.) Ökt határozatba rögzítette Erhard Gyula Csanytelek Község Önkormányzata Polgármestere 2024. október 1. napjától számára járó havi bruttó illetménye összegét, amely 780.000.- Ft összeget képvisel. Ennek megfelelő szükséges intézkedés a Magyar Államkincstár Békés Vármegyei Igazgatósága felé a KIRA rendszer alkalmazásával megtörtént, a Polgármester úr ennek megfelelően kapta megadott számlájára illetményét.

A Magyar Közlöny 119. számban megjelent a Magyarország helyi önkormányzatiról szóló 2011. évi CLXXXIX. törvény (a továbbiakban: Mötv.) módosításáról szóló 2024. évi LVIII. törvény, amely akként rendelkezik, hogy az Mötv. 71. §(1)-(4) bekezdésében foglaltak helyébe a lent részletezett rendelkezés lép.

Az idézett törvény (4) bekezdése: a **Polgármester megbízatásának időtartamára** (d) pont szerint) a 2001-5000 fő közötti lakosságszámú település esetében a nemzetgazdasági átlagkereset **2,25-szeresének megfelelő összegű illetményre jogosult.**

Az idézett törvény (1) bekezdése tartalmazza azt az utalást, amely a *Központi statisztikai Hivatal által közzétett, a tárgyévet (2024.) megelőző évre (2023.) vonatkozó nemzetgazdasági havi átlagos kereset összege az irányadó.* A KSH a Hivatalos Értesítő 12. számában tetté közzé a **különböző ellátások alapjául szolgáló főbb statisztikai adatokról** szóló közleményét, melyben a „Havi bruttó átlagkereset összegét **589.114.- Ft-ban** határozta meg egy főre vetítve. Ennek az összegnek a 2,25-szöröse 2024. október 1. napjára visszamenőlegesen **havonta bruttó 1.325. 500.- Ft.**

A KSH által kiadottan a havi bruttó átlagkereset 2024. évre vonatkozóan bruttó **667.365.- Ft/fő.** Ennek 2.25 %-a bruttó **1.501.600.-Ft havonta,** amely 2025. július 01. napjától illeti meg a település polgármesterét, melynek jogi alapja az Mötv. 146/M. §-a szabályozására vezethető vissza.

A képviselő-testület által mérlegelési jog nélkül meghozott tárgyi határozata szükségszerűségét több bírói ítélet is kimondta. A Képviselő-testületnek nincs mérlegelési joga, viszont deklarálni kell az Mötv. vonatkozó rendelkezésére való hivatkozást, gondolva a köztisztviselőkről szóló hatályos törvény 131. § (1) bekezdésére, miszerint a polgármester havonta illetményre jogosul, melyet 100 Ft-ra kerekítve kell megállapítani.

Az Mötv. 71. § (6) bekezdése változatlan tartalommal rögzíti, hogy a polgármester havonta az illetményének 15 %-ában meghatározott összegű költségtérítésre jogosult, melynek összege 2025. július 1. napjától 225.240.- Ft.Mind az illetmény, mind a költségtérítés összege 2025. július 1. napjától 2026. június 30. napjáig marad érvényben.

A polgármester illetménye és költségtérítése összege mindösszesen bruttó 1.726.800.- Ft havonta.

**Tisztelt Képviselő-testület!**

Tájékoztatom Önöket arról, hogy az önkormányzat által határozatba foglalt döntés, illetve tények rögzítése nem lehet ellentétes központi jogszabályban foglaltakkal, amelynek Alaptörvény 31. § (3) bekezdésébe foglalása teremti meg a jogbiztonsága európai uniós elvének érvényesülését. A fent hivatkozott Mötv. módosításban írtak végrehajtása nem lehet vita, mert a központi költségvetés állami támogatás jogcímén az önkormányzat feladat-finanszírozása keretében biztosítja.

Indítványozom a tárgyi előterjesztésben, annak határozati javaslatában foglaltak megvitatását és változtatás nélküli jóváhagyását.

C s a n y t e l e k, 2025. június 20.

Tisztelettel:

...................................................................

Kató Pálné jegyző

**.../2025. (VI. .. .) Ökt határozat**

**Tárgy:**  *Csanytelek Község Önkormányzata Polgármester illetménye és költségtérítése összege megváltoztatása*

**H a t á r o z a t i javaslat**

Csanytelek Község Önkormányzata Képviselő-testülete megtárgyalta a tárgyi előterjesztésben foglaltakat és az alábbi döntést hozta.

1. A Képviselő-testület a fenti tárgyban általa kiadott **64/2024. (XII. 20.) Ökt határozatát** 2025. július 01. napjával **hatályon kívül helyezi,** hivatkozva a Magyarország helyi önkormányzatairól szóló 2011. évi CLXXXIX. törvény 71. § (1)-(4) bekezdésében foglaltakra.
2. A Képviselő-testület a Magyarország helyi önkormányzatairól szóló 2011. évi CLXXXIX. törvény 71. § (4) bekezdés d) pontjára és az Mötv. 146/M. §-ára hivatkozva rögzíti, hogy **Erhard Gyula** (szül.: Zenta, 1958. 12. 06., anyja neve: Ozsvár Etelka, adószáma: 8335763933, Csanytelek, Járandó u. 14. sz. alatti lakos) **Csanytelek Község Önkormányzata főállású Polgármestereként 2025. július 01. napjától polgármesteri tisztsége fennállása időtartamára, havonta bruttó 1.501.600.- Ft** (azaz: egymillió-ötszázegyezer--hatszáz forint) **illetményre** **jogosult 2026. június 30. napjáig.**
3. A Képviselő-testület Csanytelek Község Önkormányzata Polgármestere számára 2025. július 1. napjától *költségtérítés jogcímén* havonta bruttó **225.200.- Ft összegére** jogosult, amely a 2.) szerinti illetménye 15 %-a. A Képviselő-testület hatályon kívül helyezi, ugyanezen tárgyban kiadott 65/2024. (XII. 20.) Ökt határozaát.
4. Felkéri a Képviselő-testület Kató Pálné jegyzőt, hogy ezen határozat 1.) pontjában foglaltak végrehajtása érdekében szükséges intézkedést a vonatkozó hatályos jogszabályok szerint eljárva tegye meg.

Végrehajtás határideje: azonnal

Végrehajtásért felelős: Kató Pálné jegyző

Beszámolás határideje: soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Magyar Államkincstár Békés Vármegyei Igazgatósága (Békéscsaba)
* Erhard Gyula polgármester
* Kató Pálné jegyző és általa
* Tápainé Karkas Krisztina Adó- és Pénzügyi Iroda Vezetője (Helyben)
* Irattár